ועדת הכספים, כנסת 19, פרוטוקול מספר 412, 2014-08-12 14:10

ניסן סלומינסקי: אנחנו מחדשים את ישיבת ועדת הכספים.

ניסן סלומינסקי: הרביזיות יהיו מחר ב-10:00 בבוקר.

ניסן סלומינסקי: על סדר היום אישור מוסדות ציבור לעניין סעיף 46 לפקודת מס הכנסה.

משה גפני: האנשים כאן?

ניסן סלומינסקי: כן.

ניסן סלומינסקי: ארז היה אבל היה צריך ללכת.

משה גפני: אם אתה סוגר את הישיבה אחרי סעיף 46, אנחנו עושים את זה בזריזות.

ניסן סלומינסקי: לא.

משה גפני: מתי תהיה ההעברה שדנו בה קודם?

ניסן סלומינסקי: מיד אחרי כן.

ניסן סלומינסקי: הם יושבים כאן מהבוקר.

משה גפני: זה בסדר גמור.

משה גפני: אתה צודק במאה אחוזים.

ניסן סלומינסקי: היא לא צריכה לשלם את המחיר שלנו.

משה גפני: זה שנשארת עד עכשיו, זה באמת היה לא טוב ואנחנו מתנצלים, אבל מכאן ואילך יהיה לך מעניין כי אנחנו נשאל על העמותות.

משה גפני: יהיה מעניין.

זבולון כלפה: עד עכשיו היה משעמם.

ניסן סלומינסקי: את מרשות המסים.

<ליליה פרישר: כן.

<ליליה פרישר: מפקחת ראשית במחלקת מלכ"רים, רשות המסים.

<ליליה פרישר: ארז הוא מנהל המחלקה.

רות קלדרון: אדוני היושב ראש, למה לא נסיים את אפס מע"מ?

ניסן סלומינסקי: כי היא נמצאת כאן מהבוקר.

יעקב ליצמן: אפס מע"מ ייקח עוד כמה חודשים.

משה גפני: לא הבנתי.

משה גפני: אני בעד כל הצעה.

משה גפני: אני פתוח לכל הצעות.

רות קלדרון: קודם נסיים את אפס מע"מ ואז נאשר את העמותות האלה.

משה גפני: עם כל הכבוד, אלה העמותות שלכם.

רות קלדרון: כן?

רות קלדרון: דעת יעקב אריה?

משה גפני: כן.

רות קלדרון: תפארת אחים?

משה גפני: את רוצה שאני אתחיל להקריא לך את השמות.

משה גפני: תכף נדון בזה.

משה גפני: כל אחד יהיה בדיון.

ניסן סלומינסקי: לא.

ניסן סלומינסקי: אנחנו לא עושים את זה.

משה גפני: אנחנו עושים.

משה גפני: אני רוצה לדעת על כל עמותה.

רות קלדרון: זיכרון קדושים?

משה גפני: זה אתם.

ניסן סלומינסקי: חבל לא לתת להם את העמותות האלה.

משה גפני: בסדר.

משה גפני: תקיים דיון.

משה גפני: אני לא הולך לעשות הנחה.

ניסן סלומינסקי: כי בדרך כלל החלטנו הפוך, שאנחנו לא פותחים.

משה גפני: אבל היום זה שונה כי זאת פגרה.

משה גפני: תביא את זה.

משה גפני: הכול בסדר.

ניסן סלומינסקי: תתחילי.

<ליליה פרישר: פעול"ה, פותחים עיניים, זאת עמותה - - -

משה גפני: סליחה.

משה גפני: על העמותות חתום יאיר לפיד.

<ליליה פרישר: על ההמלצה.

משה גפני: כן.

יעקב ליצמן: הוא עדיין שר האוצר?

משה גפני: כן.

משה גפני: אני מבין שעל פי המלצות הוועדה, שר האוצר לא יהיה חתום.

<ליליה פרישר: בינתיים זה ההליך.

<ליליה פרישר: ההליך לא השתנה.

ניסן סלומינסקי: בהמשך זה משתנה.

ניסן סלומינסקי: זה כבר לא מגיע אליו.

משה גפני: אין בעיה.

משה גפני: השאלה הזאת לקחה לי שתיים וחצי דקות.

<ליליה פרישר: זאת רשימה שעדיין קיבלה את אישור שר האוצר.

יעקב ליצמן: האם המספר שהוא אישר זה אותו מספר עמותות שהובא בפניו?

<ליליה פרישר: כל העמותות הובאו בפניו, אושרו.

<ליליה פרישר: פעול"ה היא עמותה שעוסקת במטרת סעד בסיוע ללקויי ראייה.

<ליליה פרישר: היא מחזיקה באישור ניהול תקין מרשם העמותות לשנת 2014.

רות קלדרון: כל העמותות מחזיקות אישור וניהול תקין?

<ליליה פרישר: כן.

<ליליה פרישר: העמותות ברשימה הזאת, כולן מחזיקות באישור ניהול תקין.

משה גפני: את מדברת על פעול"ה?

<ליליה פרישר: כן.

משה גפני: כמה זמן הם קיימים?

<ליליה פרישר: זאת עמותה שנרשמה מ-2011.

משה גפני: היא עובדת בעיר מודיעין?

<ליליה פרישר: כן.

משה גפני: והיא מטפלת בלקויי ראייה.

<ליליה פרישר: סיוע ללקויי ראייה.

משה גפני: בסדר.

<ליליה פרישר: גרעין תורני נווה יעקב ירושלים.

<ליליה פרישר: עמותה שהמטרה הציבורית שלה היא דת ותרבות.

משה גפני: מה זה גרעין תורני?

משה גפני: הוא גם מוכר כך במשרד הדתות?

משה גפני: בחטיבה להתיישבות?

משה גפני: מה זה גרעין תורני?

<ליליה פרישר: לפי מה שרשום לי, זאת עמותה שמפעילה גרעין תורני בשכונת נווה יעקב.

<ליליה פרישר: אני אישית לא טיפלתי בעמותה הזאת.

משה גפני: אבל גרעין תורני יש בחטיבה להתיישבות.

<ליליה פרישר: לא.

<ליליה פרישר: זאת איזושהי התארגנות קהילתית יותר.

יעקב ליצמן: זאת אומרת, בכל שכונה אפשר לעשות גרעין תורני.

ניסן סלומינסקי: הוא לא בהכרח נכנס למסגרת של משרד החינוך.

יעקב ליצמן: מה הקריטריונים?

ניסן סלומינסקי: אין לי מושג.

משה גפני: אני שאלתי אם זה שייך לגרעינים התורניים.

ניסן סלומינסקי: כנראה שלא.

זבולון כלפה: חבר הכנסת גפני, אני מציע, בוא נאשר את זה.

משה גפני: אני מוכן לאשר את זה בלי להסתכל, בתנאי שסוגרים את הישיבה.

זבולון כלפה: אין לי בעיה.

משה גפני: דבר עם ניסן ואני לא שואל אף שאלה.

ניסן סלומינסקי: בואו נתקדם.

ניסן סלומינסקי: אם לא, נדחה את זה לאחר הפגרה.

משה גפני: לא נדחה.

משה גפני: אתה נגד ליקויי ראייה?

משה גפני: אתה נגד גרעין תורני?

ניסן סלומינסקי: לא.

ניסן סלומינסקי: אבל בוא נתקדם.

<ליליה פרישר: עמותת הפנתר.

משה גפני: זה שם מעניין.

משה גפני: מה זה?

<ליליה פרישר: זאת עמותה שעוסקת לחיילים מעוטי יכולת.

<ליליה פרישר: המטרה הציבורית שלה היא סעד.

משה גפני: איפה זה?

<ליליה פרישר: העמותה נמצאת במושב אביגדור.

יעקב ליצמן: ליברמן?

יעקב ליצמן: זה שייך לליברמן?

ניסן סלומינסקי: תמשיכי.

משה גפני: כמה שנים העמותה הזאת פועלת?

<ליליה פרישר: מ-2010.

משה גפני: יכול להיות שכבר ב-2010 זה היה על שם אביגדור ליברמן?

זבולון כלפה: גפני, כדאי שנשאל שאלות קצת אחרות.

<ליליה פרישר: דעת יעקב אריה, עמותה שמנהלת בית ספר תיכון.

<ליליה פרישר: המטרה הציבורית שלה היא דעת וחינוך.

משה גפני: זה שייך ל-יש עתיד?

רות קלדרון: לגמרי.

<ליליה פרישר: תפארת אחים, עמותה שהמטרה הציבורית שלה היא דת והיא מנהלת בית כנסת.

יעקב ליצמן: איך יכול להיות ניהול תקין ל-2015?

<ליליה פרישר: העמותות שהגישו דוחות למס הכנסה, דוחות 2013, וביקשו אישור ניהול תקין מטעם רשם העמותות ל-2015 וקיבלו את זה.

יעקב ליצמן: זאת אומרת, כל אלה שיש להן רק ל-2014 לא ביקשו ל-2015?

<ליליה פרישר: עדיין נמצאות בתהליך הבדיקה.

<ליליה פרישר: יכול להיות שהן ביקשו אבל עדיין לא אושר להן.

משה גפני: חבר הנהלה יואב טיבי, הוא קשור לחבר הכנסת אחמד טיבי?

<ליליה פרישר: לא שידוע לי.

<ליליה פרישר: עמותת חיבורים, עמותה לקידום אוכלוסיות מיוחדות בצפון.

<ליליה פרישר: היא מפעילה דיור ציבורי לטיפול בבעלי צרכים מיוחדים.

משה גפני: זה בכפר ורדים.

<ליליה פרישר: כן.

<ליליה פרישר: זה בכפר ורדים.

ניסן סלומינסקי: את לא מבינה שהוא צוחק ממך?

ניסן סלומינסקי: הרי כל זה כתוב בנייר ויש לו את הנייר מול עיניו.

משה גפני: למה אתה מתערב?

רות קלדרון: אולי הוא לא יודע לקרוא.

רות קלדרון: לא מביישים בן אדם.

משה גפני: לא למדתי ליבה.

<ליליה פרישר: חברת בית החינוך המשותף חוף השרון, עמותה שמפעילה - - -

ניסן סלומינסקי: אם אתם מתכוונים להמשיך כך, נדון בזה אחרי הפגרה.

משה גפני: כמה זמן אתה רוצה דיון?

ניסן סלומינסקי: כמו שתמיד.

ניסן סלומינסקי: בזה אף פעם לא עשינו כך.

ניסן סלומינסקי: ההפך.

ניסן סלומינסקי: אתה ביקשת ממני לא לפתוח ולא לדון אלא להצביע על הרשימה כפי שהיא.

משה גפני: אני לא ביקשתי.

משה גפני: אני אמרתי שכך היה נהוג תמיד.

משה גפני: אבל לא היה נהוג לכנס ישיבות בפגרה.

משה גפני: גם זה היה נהוג.

ניסן סלומינסקי: מה זה קשור לזה?

משה גפני: לא קשור.

ניסן סלומינסקי: אם זה ארוך, נקפוץ על זה.

ניסן סלומינסקי: לכן שאלתי אתכם מראש.

משה גפני: אתה נגד הגרעינים התורניים?

ניסן סלומינסקי: לא.

ניסן סלומינסקי: תקריאי מהר את השמות.

משה גפני: אל תמהרי.

<ליליה פרישר: קרן קדומים לפיתוח, עמותה שמפעילה מרכז קהילתי ועוסקת בסעד, חינוך, תרבות וספורט.

<ליליה פרישר: א.ס.ף.

<ליליה פרישר: ארגון סיוע לפליטים ומבקשי מקלט בישראל.

<ליליה פרישר: עמותה שעוסקת במטרה ציבורית סעד ונותנת סיוע לפליטים ושוהים בישראל.

יעקב ליצמן: למה אנחנו צריכים לעזור להם?

<ליליה פרישר: כי השהות שלהם חוקית והם נמצאים במדינת ישראל.

יעקב ליצמן: אבל אלה שוהים בלתי חוקיים.

רות קלדרון: היא אומרת שהם חוקיים.

<ליליה פרישר: הם חוקיים.

יעקב ליצמן: הם בלתי חוקיים.

<ליליה פרישר: לא.

<ליליה פרישר: הם חוקיים אלא שהם לא אזרחי מדינת ישראל.

משה גפני: מה זה שאינם ברי הרחקה?

רות קלדרון: ילדים קטנים אי אפשר להרחיק עד גיל 18.

יעקב ליצמן: הם לא חוקים.

יעקב ליצמן: מבקש מקלט לא מקבל אישור משרד הפנים.

רות קלדרון: מבקש מקלט מתחת לגיל 18, אסור להרחיק אותו וצריך לטפל בו כי הוא בן אדם, עד שיהיה גדול ואז ירחיקו אותו.

<ליליה פרישר: זאת עמותה שעובדת בשיתוף פעולה עם משרד המשפטים.

יעקב ליצמן: אתה מצביע על כל הרשימה יחד?

יעקב ליצמן: על זה אני רוצה להצביע נגד.

ניסן סלומינסקי: אני מצביע על כל הרשימה ביחד.

רות קלדרון: אני מציעה שנניח את כל העמותות בצד ונעבוד על מע"מ אפס ואחר כך נחזור ונצביע אחת-אחת.

<קריאה: קודם נסיים את ההעברות.

יעקב ליצמן: אנחנו כל הזמן מאוימים.

יעקב ליצמן: את לא מחדשת שום דבר בהלכה של פיליבסטר.

<ליליה פרישר: ג'מעיית אלסלאם אלח'יהריה, עמותה שעוסקת בדת.

<ליליה פרישר: בניית מסגד.

משה גפני: כאן אנחנו עוזרים להם בסעיף 46 לבנות מסגד ואחרי כן בחוק אנחנו נלך ונסדר אותם.

משה גפני: איך זה מסתדר?

רות קלדרון: אנחנו נזמין אותם לעשות שירות אזרחי וכולם יקבלו מע"מ אפס.

<ליליה פרישר: בית מאיר וגבריאל, עמותה שמנהלת כולל אברכים.

<ליליה פרישר: נקודת המפגש, עמותה עוסקת בתרבות ומפעילה פעילויות תרבות בקרב עולי חבר העמים.

<ליליה פרישר: בית כנסת זיכרון קדושים, עמותה מנהלת פעילות תורנית בשיתוף עם העירייה ופועלת להרחבת בית כנסת.

<ליליה פרישר: מרכז למידה דתי, עמותה שעוסקת בחינוך ותרבות, הפעלת בית ספר דתי ובני נוער שנפלט מכל המסגרות האלטרנטיביות.

<ליליה פרישר: גירסא דינקותא, עמותה שפועלת בנושא תרבות בעפולה.

<ליליה פרישר: ארגון בינלאומי של יהודים יוצאי קזחסטאן ומרכז אסיה, עמותה שפועלת למטרת תרבות ומארגנת פעילויות תרבות ופולקלור לעולי קזחסטאן.

<ליליה פרישר: גמ"ח אהבת חסד, עמותת סעד שעוסקת במתן הלוואות לנזקקים ללא ריבית ובחלוקת מזון.

משה גפני: הם נותנים לכולם הלוואות?

<ליליה פרישר: אנחנו בודקים שאין אפליה.

<ליליה פרישר: כל אחד שפונה ועומד בקריטריונים, מקבל.

חנא סוייד: צריך שירות צבאי?

<ליליה פרישר: זה לא אחד הקריטריונים של העמותות מהסוג הזה.

<ליליה פרישר: חמדת בנימין, עמותה שעוסקת בחינוך ומנהלת ישיבה קטנה, מכינה ונותנת שיעורי תורה.

<ליליה פרישר: נחלת דוד – אלעד, עמותה שעוסקת במטרת דת ומנהלת כולל שהוא מתוקצב ונותנת סיוע לנזקקים.

<ליליה פרישר: עופות החול, עמותה פועלת בחינוך נוער ללימודי שדואה.

יעקב ליצמן: מאיפה בא השם עופות החול?

ניסן סלומינסקי: עוף שחשבו שהוא כבר מת אבל הוא מסוגל להתרומם מחדש.

ניסן סלומינסקי: זה מושג בגמרא.

ניסן סלומינסקי: כך העם היהודי.

<ליליה פרישר: מועדון ספורט החרשים וכבדי שמיעה בתל אביב.

משה גפני: אנחנו קיצצנו עכשיו בספורט.

משה גפני: אז איך עכשיו נותנים להם?

<ליליה פרישר: כאן אתה נותן תקצוב עקיף.

<ליליה פרישר: הבית ועונג השבת, עמותה שמסייעת למשפחות נזקקות והמטרה הציבורית שלה היא דת וסעד.

<ליליה פרישר: קול דוד, עמותה שמנהלת בית כנסת והמטרה הציבורית שלה היא דת.

<ליליה פרישר: עמותת אוהל חוה אבני חפץ, עמותה שמנהלת בית כנסת.

<ליליה פרישר: קהילת מעיינות, עמותה שמנהלת בית כנסת.

<ליליה פרישר: עולם החסד לב טוב, עמותה שמחלקת סלי מזון לנזקקים והמטרה הציבורית שלה היא סעד.

יעקב ליצמן: זה שאנחנו לא מפריעים לך, זה לא אומר שאין לנו הערות.

יעקב ליצמן: אנחנו פשוט מכבדים אתכם.

יעקב ליצמן: יש לנו הרבה הערות על כל סעיף.

<ליליה פרישר: תודה.

<ליליה פרישר: המרכז להנצחת מורשת גוש קטיף וצפון השומרון, עמותה שמנהלת מרכז מבקרים בגוש קטיף והמטרה הציבורית שלה היא חינוך ותרבות.

משה גפני: איפה נמצא המרכז?

<ליליה פרישר: רגע.

משה גפני: מצדי את יכולה לקחת חצי שעה.

<ליליה פרישר: זה בניצן.

<ליליה פרישר: שולחן עגול 9 אשדוד, עמותה שמסייעת לבני נוער במצוקה והמטרה הציבורית שלה היא סעד ותרבות.

<ליליה פרישר: תורה וחסד, עמותה שהמטרה הציבורית שלה היא חינוך ודת, נוהל בית כנסת, ישיבה גבוהה וכולל אברכים.

משה גפני: אלה חניכי ישיבות מעדות המזרח.

<ליליה פרישר: כנראה.

<ליליה פרישר: מועדון הצופים האורתודוכסים יפו, עמותה שמביאה פעילות לבני נוער והמטרה הציבורית שלה היא תרבות וחינוך.

משה גפני: רגע.

משה גפני: מה זה צופים אורתודוכסים?

יעקב ליצמן: מה הקריטריונים של אורתודוכסים?

ניסן סלומינסקי: תמשיכי בבקשה.

<ליליה פרישר: מרכז השחמט ירושלים, מועדון שחמט ופעילות קהילתית שהמטרה הציבורית שלו היא ספורט ותרבות.

משה גפני: רגע.

משה גפני: מה זה צופים אורתודוכסים?

<ליליה פרישר: שבט בתוכו נמצאים 160 ילדים ובני נוער ושלושה חברי הנהלה בגילאים מעל גיל 18 שעובדים בהתנדבות.

<ליליה פרישר: העמותה מפעילה שבט צופים, פועלת לקירוב לבבות בין העדות השונות ביפו.

<ליליה פרישר: בין יתר, הפעילות מדי שנה כוללת פסטיבל משותף לה ולשבטי צופים אחרים.

<קריאה: כמה חברי הנהלה.

<ליליה פרישר: מדריכים.

<ליליה פרישר: 18 מדריכים.

<ליליה פרישר: חברי הנהלה ומדריכים, 18.

ניסן סלומינסקי: אלה כנראה הצופים הדתיים.

רות קלדרון: נוצרים אורתודוכסים.

רות קלדרון: אלה צופים מאוד חשובים ואנחנו בעדם.

משה גפני: איך נכנסה המילה אורתודוכסי לכאן?

רות קלדרון: יש צופים אורתודוכסים.

<ליליה פרישר: מרכז השחמט ירושלים, מועדון שחמט ופעילות קהילתית שהמטרה הציבורית שלו היא ספורט ותרבות.

יעקב ליצמן: השחמט זה רק שחמט או יש דברים אחרים?

<ליליה פרישר: רק שחמט.

<ליליה פרישר: זה מועדון השחמט.

<ליליה פרישר: איגוד י.נ.ר, יועצי נישואין רבניים בישראל.

<ליליה פרישר: סיוע לזוגות במשבר והכשרת עובדים בתחום.

<ליליה פרישר: המרכז הישראלי לנפגעי כתות, עמותה שמטרתה הציבורית היא סעד והיא מסייעת לנפגעי כתות.

<ליליה פרישר: חוש"ן, חינוך ושינוי, חברה לתועלת הציבור.

עיסאווי פריג': איפה היא פועלת?

<ליליה פרישר: במודיעין.

משה גפני: כתוב כאן שהכתובת היא בתל אביב.

<ליליה פרישר: למשלוח הדואר.

עיסאווי פריג': הפעילות במודיעין.

<ליליה פרישר: במקרה אני מכירה את העמותה.

<ליליה פרישר: היא פועלת במודיעין.

<ליליה פרישר: מרכז החינוך של הקהילה ההומו-לסבית בישראל.

<ליליה פרישר: שישי שבת ישראלי, עמותה שהמטרה הציבורית שלה היא תרבות והיא מביאה אירועי תרבות לצעירים דוברי רוסית.

<ליליה פרישר: תיאטרון הנגב.

משה גפני: רגע.

משה גפני: לפני כן.

ניסן סלומינסקי: לא כל דבר כדאי לראות.

ניסן סלומינסקי: לא נעצור.

זבולון כלפה: על זה נאמר יוסיף דעת, יוסיף מכאוב.

<ליליה פרישר: עמותת אלפרד לקידום אמנות ותרבות, עמותה שתומכת באמנים מתחילים והמטרה הציבורית שלה היא תרבות.

<ליליה פרישר: עמותת הבאולינג נגב למחויבות ולמצוינות, עמותה שמטרתה הציבורית היא ספורט.

<ליליה פרישר: זאת עמותה שמנהלת קבוצות ספורט לנוער מיוחד.

עיסאווי פריג': איפה היא עובדת?

<ליליה פרישר: בדרום.

<ליליה פרישר: בבאר שבע ושדרות.

עיסאווי פריג': חשוב מאוד.

<ליליה פרישר: עמותה לקידום הספורט בחבל אילות.

יעקב ליצמן: רגע.

יעקב ליצמן: לא הבנתי מה זה באולינג.

ניסן סלומינסקי: נסביר לך אחרי 6:00.

משה גפני: הוא רוצה לדעת.

משה גפני: הוא רוצה לדעת מה זה באולינג.

<ליליה פרישר: באולינג זה כדורת.

עיסאווי פריג': האם הבאולינג הוא ענף מוכר בספורט הישראלי?

עיסאווי פריג': כמה שחקנים רשומים במדינה?

ניסן סלומינסקי: תמשיכי.

<ליליה פרישר: עמותת הורים שליד בית הספר התורני העל אזורי במודיעין.

<ליליה פרישר: בית חב"ד מעלה אדומים, עמותה שפועלת במטרת חינוך ודת ומפעילה את בית חב"ד במעלה אדומים, גני ילדים, ייעוץ בנושא דת.

עיסאווי פריג': מה זה בדיוק?

עיסאווי פריג': תסבירי.

<ליליה פרישר: מה עושה בית חב"ד במעלה אודמים?

עיסאווי פריג': כן.

<ליליה פרישר: מפעיל גני ילדים ובתי ספר.

<ליליה פרישר: מחזיק ברכה.

<ליליה פרישר: כולל ערב לאברכים.

עיסאווי פריג': איפה הוא עובד?

<ליליה פרישר: בבית שמש.

<ליליה פרישר: מן התורה, בית מדרש וכולל אברכים, עמותה שמנהלת כולל אברכים והמטרה הציבורית שלה היא דת.

<ליליה פרישר: בית הכנסת המרכזי זיכרון קדושים בקריית יובל ירושלים, עמותה שמפעילה בית כנסת.

<ליליה פרישר: לה' הארץ ומלואה, עמותה שמטפלת בנושא סעד ועוסקת בחלוקת סלי מזון והפעלת מועדונים לילדים בשכונות מצוקה.

משה גפני: שם יפה.

<ליליה פרישר: מאוד.

ניסן סלומינסקי: אנחנו נצביע.

ניסן סלומינסקי: אני מבין שיהיו כאן

ניסן סלומינסקי: שתי הצבעות כי ליצמן רוצה להצביע נגד לגבי עמותה אחת.

<טמיר כהן: עמותה מספר 9.

משה גפני: אתה יכול להצביע קודם על עמותה מספר 9 ואחר כך להצביע על הכול.

ניסן סלומינסקי: בסדר.

ניסן סלומינסקי: מי בעד אישור עמותה מספר 9?

ניסן סלומינסקי: בעד – 7

ניסן סלומינסקי: העמותה אושרה

ניסן סלומינסקי: העמותה אושרה.

ניסן סלומינסקי: מי בעד אישור כל הרשימה להוציא מספר 9?

ניסן סלומינסקי: בעד – רוב

ניסן סלומינסקי: הרשימה אושרה

ניסן סלומינסקי: הרשימה אושרה.

ניסן סלומינסקי: תודה רבה לך.

יעקב ליצמן: שמת לב שלא ביקשנו רביזיה.

<ליליה פרישר: תודה רבה.

ניסן סלומינסקי: אנחנו עוברים לנושא הבא, העברות תקציביות.